SKRIFTLIG FORESPOERGSEL E-2767/97 af Mihail Papayannakis (GUE/NGL) til Kommissionen (1. september 1997)

Om: Beskyttelse af forbrugeren mod genetisk modificerede produkter

I lyset af videnskabens og forskernes konklusioner i de seneste aar vedroerende genteknologi og de perspektiver, der aabner sig for fremtiden,

og under henvisning til, at genteknologi allerede er traengt dybt ind i det sociale liv, trods det der ikke eksisterer trovaerdige videnskabelige metoder til at evaluere foelgerne paa mellemlang og lang sigt af en ikke-tilbagekaldelig frigoerelse i miljoeet af organismer, der har vaeret genstand for genetiske indgreb,

bedes Kommissionen besvare foelgende spoergsmaal:

1. Er der blevet foretaget en mere global vurdering og evaluering af de sociale, oekonomiske, oekologiske, sundhedsmaessige, deontologiske og juridiske aspekter af de nye udviklinger inden for genteknologi?

2. Vil den ivaerksaette en global politik og foranstaltninger til en juridisk, etisk og sundhedsmaessig beskyttelse af forbrugeren?

3. Har Kommissionen med behoerig respekt for det grundlaeggende princip om videnskabens og forskningens uafhaengighed gjort brug af alle dens befoejelser hvad angaar kontrol af den paagaeldende forskning med henblik paa at fremme en faelles politik i alle medlemsstaterne?

4. Har den befordret Europa-Parlamentets forslag om nedsaettelse af et udvalg om etiske spoergsmaal (European Ethics Committee), der skal vurdere de etiske aspekter ved og anvendelsen af genteknologien samt overvaage udviklingen paa dette omraade?

Svar afgivet paa Kommissionens vegne af Jacques Santer (3. november 1997)

Kommissionen tillaegger den moderne bioteknologi stor betydning pga. dens oekonomiske potentiale, dens bidrag til folkesundheden og de miljoeforbedringer, den medfoerer. I lyset af genteknologiernes hurtige fremskridt er Kommissionen klar over, at det er vigtigt at ajourfoere Faellesskabets politik og bestemmelser for at fremme udviklingen inden for disse teknologier, samtidig med at der sikres et hoejt beskyttelsesniveau.

1. Der findes en stigende maengde af vurderinger og evalueringer af de forskellige aspekter inden for bioteknologi. I en raekke faellesskabsrammeprogrammer om forskning og teknologisk udvikling har Kommissionen stoettet forskning inden for sikkerhed (ogsaa med hensyn til miljoeet) og sociooekonomiske, etiske og juridiske aspekter. Kommissionen har foreslaaet at styrke denne forskning under det femte rammeprogram ((KOM(97) 142. )).

2. Forbrugerbeskyttelse indgaar som en fast bestanddel i planlaegningen af EU-lovgivningen. I EU-reglerne er der fastsat hoeje sikkerhedsstandarder for brug af disse teknologier, isaer hvad angaar godkendelse af udsaettelse i miljoeet og markedsfoering af genetisk modificerede produkter. Faellesskabets rammer for maerkning, som Kommissionen har vedtaget, eller som den er i faerd med at diskutere eller planlaegge, og de mere videregaaende, loebende informationsaktiviteter har alle til formaal at goere brugen af disse teknologier og deres indvirkning mere gennemskuelig. Raadets forordning (EF) 258/97 om nye levnedsmidler og levnedsmiddelingredienser ((EFT L 43 af 14.2.1997. )) opstiller en ramme for maerkning af levnedsmidler, som ogsaa tager hensyn til behovet for maerkning paa grund af saerlige sundhedsproblemer i visse befolkningsgrupper eller af saerlige etiske aarsager. Kommissionen har yderligere besluttet at udvikle en generel maerkningsstrategi, der vil kunne anvendes paa alle produkter i foedekaeden. Denne strategi vil blive baseret paa videnskaben og omfatte obligatorisk maerkning for at angive forekomsten af GMO-materiale. Den vil blive gennemfoert igennem baade eksisterende og ny lovgivning, som vil blive indfoert, naar det er noedvendigt.

3. I en raekke faellesskabsrammeprogrammer om forskning og teknologisk udvikling (FTU) har Kommissionen fastlagt strenge etiske retningslinier for den forskning, der faar stoette fra Faellesskabet. Al forskning skal overholde Faellesskabets og de nationale lovgivninger. Endvidere har man paa europaeisk plan stoettet forskning i de etiske, juridiske og sociale aspekter ved biovidenskaben. Det etiske aspekt vil blive styrket i det femte FTU-rammeprogram. Der bliver ogsaa taget etiske hensyn i de lovgivningsmaessige foranstaltninger som f.eks. Kommissionens forslag til direktiv om retsbeskyttelse af bioteknologiske opfindelser ((AEndret forslag til Europa-Parlamentets og Raadets direktiv om retsbeskyttelse af bioteknologiske opfindelser, KOM(97) 446 endelig udg. )).

4. Kommissionen nedsatte i 1992 en uafhaengig gruppe af raadgivere om bioteknologiens etiske foelger, som enten paa anmodning af Kommissionen eller paa eget initiativ har afgivet en raekke udtalelser om forskellige emner. Kommissionen har bedt gruppen om at udtale sig om forslaget om det femte FTU-rammeprogram. Gruppen har aktivt fremmet en aaben dialog om etiske emner med alle interesserede parter, hvilket Kommissionen har hilst velkommen. I lyset af den positive erfaring, som Kommissionen har haft med denne etiske raadgivning, har den til hensigt at tilpasse gruppens mandat, naar det nuvaerende udloeber i slutningen af 1997. Kommissionen vil i denne forbindelse overveje Europa-Parlamentets forslag.